**העמותה לפנאי וקהילה באר יעקב**

**מכרז פומבי מספר 2/19**

**למתן שירותי ייעוץ ופיקוח בתחומי המחשוב, הטלפוניה, התקשורת, אבטחת המידע ומערכות המידע**

**יוני 2019**

**מסמך 1**

**העמותה לפנאי וקהילה באר יעקב**

**מכרז פומבי מס' 2/2019**

**למתן שירותי ייעוץ, ליווי ופיקוח בתחומי** **המחשוב, הטלפוניה, התקשורת, אבטחת המידע ומערכות המידע**

**דברי הסבר כלליים והנחיות להגשת הצעות**

# **כללי**

1. העמותה לפנאי וקהילה באר יעקב (להלן: "העמותה") מזמינה בזאת הצעות למתן שירותי ייעוץ, ליווי ופיקוח בתחומי המחשוב, הטלפוניה, התקשורת, אבטחת המידע ומערכות המידע של העמותה, הכל כמפורט במסמך הגדרת השירותים (מסמך 5) ובהסכם (מסמך 3) (להלן, ביחד: "השירותים").
2. רשאים להשתתף במכרז מציעים העומדים במועד הגשת הצעותיהם בכל תנאי הסף המפורטים במסמך זה, והכל בכפוף לאמור במסמכי המכרז.
3. במסגרת הצעתו למכרז על המציע להציע מועמד מטעמו העומד בתנאי הסף, אשר יעסוק במתן השירותים לעמותה מטעם המציע, במידה וההצעה תזכה במכרז (להלן: "המועמד").
4. ההצעות תדורגנה בהתאם לשקלול בין ציוני המחיר (70%) וציוני האיכות (30%) שתקבלנה ההצעות בהתאם להוראות המכרז.
5. במסגרת ההצעה הכספית (מסמך 7 למסמכי המכרז) על המציע להציע הנחה או תוספת של עד 20% ממחיר הבסיס המצוין בטופס זה, אשר יהווה את התמורה החודשית הסופית שתשולם לזוכה במכרז שעימו העמותה תתקשר, על בסיס חישוב של עד 12 קריאות שירות לחודש (להלן בהתאמה: "מספר קריאות שירות מקסימלי" ו- "התמורה החודשית"). בגין כל קריאת שירות מעבר למספר קריאות השירות המקסימלי תשולם לגורם שיספק לעמותה את השירותים תמורה בסך השווה ל- 10% מהתמורה החודשית.
6. על המציע למלא ולהגיש את הצעתו הכספית (מסמך 7 למסמכי המכרז) במעטפה סגורה נפרדת, בהתאם למפורט להלן.
7. תקופת ההתקשרות הבסיסית עם המציע שיזכה במכרז (להלן: "הזוכה") הינה 12 חודשים, כאשר לעמותה נתונה האופציה להאריך את תקופת ההתקשרות בעד 4 תקופות נוספות בנות 12 חודשים כל אחת (סה"כ 5 שנים).

**מסמכי המכרז**

1. מסמכי המכרז המפורטים להלן מהווים חלק בלתי נפרד ממנו (להלן: "מסמכי המכרז"):

**מסמך 1 -** מסמך זה - דברי הסבר כלליים והנחיות להגשת הצעות

**מסמך 2 -** הצהרת המציע

 **מסמך 3 -** הסכם התקשרות בין הזוכה לבין העמותה

**מסמך 4 -** תצהיר בהתאם לחוק עסקאות גופים ציבוריים**,** תשל"ו-1976

מסמך 5 - מסמך הגדרת שירותים (מפרט)

מסמך 6 -תצהיר בדבר העדר זיקה לנבחר או עובד העמותה והיעדר ניגוד עניינים

**מסמך 7 - ההצעה הכספית**

**כל המסמכים הנ"ל מהווים יחד חלק בלתי נפרד ממכרז זה.**

1. את מסמכי המכרז ניתן לקבל במשרדי העמותה, רח' הרב עזיאל 13, באר יעקב בימים א' – ה', בשעות העבודה המקובלות. ניתן לעיין במסמכי המכרז קודם לקבלתם באתר האינטרנט של העמותה: www.pnay-b-y.org.il.

# **תנאי סף**

1. רשאי להגיש הצעה במסגרת המכרז מציע העומד במועד הגשת הצעתו למכרז בתנאי הסף המצטברים הבאים:
	1. המציע הינו תאגיד רשום בישראל או עוסק מורשה.
	2. המציע הינו בעל ניסיון של 3 שנים לפחות מתוך 5 השנים האחרונות במתן שירותי ייעוץ וליווי מקצועי, שבמהלכן עסק בכל אחד מהתחומים הבאים: מחשוב, תקשורת, טלפוניה, אבטחת מידע, מערכות הפעלה ומערכות מידע ממוחשבות.
	3. המועמד מטעם המציע הנו בעל ניסיון של 3 שנים לפחות מתוך 5 השנים האחרונות, במתן השירותים הנזכרים בסעיף ‎9.2 לעיל ל- 2 גופים מוניציפליים או ממשלתיים לפחות, כגון רשויות מקומיות, תאגידים עירוניים, משרדי ממשלה, תאגידים ממשלתיים וכדומה, שבכל אחד מהם 20 משתמשים לפחות.
	4. המציע בעל אישור בתוקף על ניהול פנקסי חשבונות ורשומות לפי חוק עסקאות גופים ציבוריים, התשל"ו – 1976;

# **שאלות הבהרה**

1. על המציעים לבדוק את כל מסמכי המכרז לפני הגשת הצעתם, לוודא כי המסמכים מובנים להם, לוודא שאינם סותרים אחד את השני וברורים להם די הצורך לשם הכנת הצעתם.
2. בכל שאלה או הבהרה שתידרש למציע בקשר עם תנאי המכרז ו/או אם ימצא המציע סתירות ו/או שגיאות ו/או אי התאמות ו/או אם יהיה למציע ספק כלשהו בקשר למובנו של סעיף כלשהו, על המציע להפנות בכתב בפורמט WORD בלבד, את שאלותיו לגב' נעמי אהרון, בדוא"ל

neomi@pnay-by.co.il וזאת עד לא יאוחר מיום 30.6.19 בשעה 16:00.

1. באחריות המציע לקבל אישור של העמותה בדבר קבלת שאלות הבהרה שיועברו באמצעות דואר אלקטרוני, בטלפון: 08-9282158 או בדוא"ל חוזר (לא אוטומטי). פנייה שלא נתקבל לגביה אישור קבלה כאמור, תיחשב כאילו לא התקבלה. תשובות לשאלות הבהרה כאמור, ככל שתינתנה, תינתנה בכתב ותשלחנה לכל מי שרכש את מסמכי המכרז. לא יהיו כל תוקף או משמעות לתשובות או לדברים שיאמרו בעל פה.
2. על השאלות להיות מנוסחות באופן ברור, ענייני ולכלול במסגרת השאלה את מספר העמוד, מספר הסעיף ותוכן הסעיף אליו מתייחסת השאלה. במסמך השאלות תצוין באופן ברור כתובת הדואר האלקטרוני למתן התשובות.
3. העמותה אינה מתחייבת לענות על שאלות ההבהרה, כולן או מקצתן, לרבות מחמת היותן לא ברורות, לא ענייניות או בעלות הפניה שגויה אל מסמכי המכרז.
4. העמותה תהא רשאית, על פי שיקול דעתה הבלעדי, להכניס למסמכי המכרז שינויים, עדכונים, תוספות ותיקונים, בין אם במענה לשאלות המזמינים ובין אם מיוזמתה, וזאת עד למועד האחרון להגשת ההצעות למכרז. שינויים, עדכונים, תוספות ועדכונים כאמור ישלחו אל כלל המציעים אשר קיבלו לידיהם את מסמכי המכרז מאת העמותה אל כתובות הדואר האלקטרוני אותן ימסרו בעת קבלת מסמכי המכרז.

**אופן הגשת ההצעות**

1. על המציע לצרף להצעתו את כל מסמכי המכרז ואת כל המסמכים והאישורים המפורטים להלן, ולהגיש הצעתו במעטפה סגורה, שעליה מצוין מספר המכרז, לתיבת המכרזים שבמשרדי העמותה, כאשר כל העמודים של מסמכי המכרז, לרבות ההסכם (מסמך 3), חתומים על ידו בתחתית כל עמוד, ולאחר שהמציע חתם במקומות המיועדים לכך במסמכי המכרז וחתימה זו אומתה על ידי עורך דין (במידה ונדרש). כל מסמכי ההצעה (למעט ההצעה הכספית) יוגשו בשני העתקים. יש להקפיד כי ההצעה הכספית תוגש במעטפה סגורה נפרדת בתוך מעטפת ההצעה, כמפורט להלן.
2. לחוברת המכרז, כשהיא חתומה כאמור לעיל, יש לצרף את כל המסמכים הבאים:
	1. למציע שהוא יחיד, תעודת זהות ישראלית; מציע שהוא תאגיד רשום יצרף את האישורים, כדלקמן:
		1. מסמכי ההתאגדות של התאגיד;
		2. פרופיל התאגיד;
		3. תדפיס מעודכן נכון למועד הגשת ההצעה, של רישום התאגיד מרשם החברות או רשם השותפויות, לרבות רישום בעלי המניות / השותפים;
		4. אישור חתום על ידי עורך דין / רואה חשבון, בדבר זכויות החתימה ושמות המוסמכים לחתום בשם המציע על הצעה זו.
	2. הצהרת המציע המצ"ב כמסמך 2 למסמכי המכרז, על נספחיה, כשהיא מלאה וחתומה על ידי המציע, לאחר שהמציע מילא בה את הנתונים המוכיחים את עמידתו בתנאי הסף, וכן את הפרטים הנדרשים למתן ציון איכות להצעתו. יש לצרף גם אסמכתאות המעידות על ניסיון קודם ועל השכלת המועמד מטעם המציע (קורות חיים של המועמד, תעודות הסמכה בתחום המחשוב וכדומה).
	3. אישור עוסק מורשה לפי חוק מס ערך מוסף, תשל"ו – 1975;
	4. אישור תקף מפקיד שומה או מרואה חשבון על ניהול פנקסי חשבונות ורשומות לפי חוק עסקאות גופים ציבוריים, התשל"ו-1976;
	5. תצהיר חתום על ידי מורשי החתימה של המציע, מאושר ומאומת על ידי עורך דין, בדבר קיום דיני העבודה לפי חוק עסקאות גופים ציבוריים, תשל"ו-1976, בנוסח המצ"ב כמסמך 4 **להסכם**;
	6. תצהיר חתום על ידי המציע בדבר העדר זיקה לנבחר או עובד העמותה והיעדר ניגוד עניינים בנוסח המצ"ב כמסמך 6.
	7. תשובות לשאלות הבהרה (אם וככל שנשלחו למציעים על ידי העמותה);
	8. על המציע למלא במסמך ההצעה הכספית (מסמך 7 למסמכי המכרז) את הצעתו הכספית להשתתפות במכרז.

את מסמך ההצעה הכספית, לאחר שמולא ונחתם על ידי המציע יש להגיש במעטפה נפרדת, אותה יש לסגור ולהכניס לתוך מעטפת ההצעה. על שתי המעטפות, החיצונית והפנימית, יש לרשום את מספר המכרז 2/2019.

1. את ההצעות יש להגיש לתיבת המכרזים שבמשרדי העמותה. המועד האחרון להגשת הצעות הינו יום 7.7.2019 עד השעה 12:00. הצעה שלא תמצא בתיבת המכרזים ביום ובשעה האמורים, מסיבה כלשהי, לא תידון. אין להגיש את ההצעות בכל דרך למעט הגשה פיזית. הצעות שיתקבלו בדרכים אחרות, לרבות פקס או דוא"ל, לא יתקבלו.

**אופן דירוג ההצעות וקביעת ההצעה הזוכה**

1. ההצעות תיבחנה ותדורגנה בהתאם למשקלות הבאים: 70% מחיר, 30% איכות.
2. בחינת ההצעות והערכתן תתבצע בארבעה שלבים, כדלקמן:

**שלב א':** בדיקת עמידת ההצעות בתנאי הסף של המכרז;

**שלב ב':** חישוב ציוני האיכות;

**שלב ג':** חישוב ציוני המחיר;

**שלב ד':** חישוב הציונים הכוללים של ההצעות ודירוגן.

1. שלב א' – בחינת עמידה בתנאי הסף
	1. העמותה תבדוק האם ההצעות עומדות בתנאי הסף, כפי שהוגדרו במסמכי המכרז. הצעה שלא תעמוד באיזה מתנאי הסף תיפסל ולא תעבור לשלבים הבאים. מציע שהצעתו נפסלה בשלב כלשהו יקבל הודעה על כך במועד פסילת ההצעה או בסיום המכרז (לאחר בחירת הזוכה), על פי שיקול דעתה הבלעדי של העמותה. יובהר, כי המציע מוותר מראש על כל טענה ו/או דרישה ו/או תביעה בעניין זה.
	2. מציעים אשר הצעתם תעמוד בכל תנאי הסף יזומנו לראיונות, בין היתר לצורך קביעת ציון האיכות של ההצעה, כמפורט בסעיף ‎22 להלן.
2. שלב ב' – חישוב ציון האיכות של ההצעה
	1. ציון האיכות מהווה 30% מהציון הכולל, והוא יחושב על ידי צוות מקצועי שימונה מטעם העמותה. הציון יינתן על פי הנתונים שימלא המציע במסמך 2 (הצהרת המציע), ההמלצות והאסמכתאות שיצורפו להצעה, וכן על פי ראיונות שייערכו על ידי הצוות המקצועי למציע ולמועמד המוצע מטעמו. העמותה שומרת לעצמה את הזכות לאסוף או לוודא נתונים בכל נושא הקשור לניסיון המציע בדרכים נוספות, על פי שיקול דעתה, לרבות באמצעות פנייה ללקוחותיו ובקשה לקבלת הבהרות בנוגע להצעה.
	2. העמותה תודיע למציעים על מועדי הראיונות, אשר ייערכו לאחר מועד פתיחת ההצעות, זמן סביר מראש.
	3. המציע יגיע לראיון עם המועמד המוצע מטעמו. ניתן להציע עד שני מועמדים מטעם המציע, כאשר כל מועמד שיעמוד בתנאי הסף ינוקד בהתאם לניסיונו, המלצותיו והתרשמות הצוות המקצועי ממנו, כמפורט בטבלה שלהלן. במקרה כאמור, הניקוד הכולל של ההצעה יחושב על פי ציון האיכות של המועמד בעל הציון הגבוה מבניהם.
	4. העמותה תהיה רשאית לזמן לראיונות איכות רק את שלושת המציעים אשר קיבלו את ציון האיכות המצטבר הגבוה ביותר בהתאם לטבלה שלהלן, הכל בכפוף לשיקול דעתה.
	5. חישוב ציוני האיכות ייערך באופן הבא:

|  | **קריטריון** | **מס' נקודות מרבי** |
| --- | --- | --- |
| **1.** | ניסיון של **המועמד מטעם המציע** במהלך 5 השנים האחרונות במתן השירותים (כולם או חלקם) לגופים מוניציפליים או ממשלתיים (רשויות מקומיות, תאגידים עירוניים, משרדי ממשלה, תאגידים ממשלתיים וכדומה). בגין כל גוף מוניציפלי או ממשלתי כאמור (לרבות גופים ששימשו לעמידה בתנאי הסף), תקבל ההצעה 5 נקודות, עד למקסימום של 25 נקודות בגין חמישה גופים או יותר. | **30** |
| **2.** | קבלת המלצות על המציע והמועמד מטעמו מאותם גופים מוניציפליים או ממשלתיים המקבלים מהם את השירותים נשוא המכרז.  | **20** |
| **3.** | התרשמות הצוות המקצועי מהניסיון, הותק, הבכירות והמקצועיות של המציע והמועמד מטעמו. | **50** |
|  | **סה"כ** | **100** |

1. שלב ג' – חישוב ציון המחיר של ההצעה
	1. חישוב ציוני המחיר של ההצעות ייעשה באמצעות חלוקת התעריף החודשי שיוצע בהצעה הזולה ביותר במחיר ההצעה הנבחנת, והכפלת התוצאה המתקבלת ב – 100, בהתאם לנוסחה שלהלן:

**ציון מחיר** = 100 X מחיר ההצעה הזולה ביותר

 מחיר ההצעה הנבחנת

1. שלב ד' – חישוב הציונים הכוללים של ההצעות ודירוגן
	1. לאחר קביעת ציון האיכות וציון המחיר של ההצעות, תקבע העמותה את ציון ההצעה הכולל, כדלקמן:

**הציון הכולל** = 70% X ציון המחיר + 30% X ציון האיכות

 100

1. ההצעה בעלת הציון הכולל הגבוה ביותר תוכרז כהצעה הזוכה במכרז.
2. על אף האמור, שומרת העמותה לעצמה את הזכות לקבל כל הצעה שהיא או לדחות את כל ההצעות, לרבות ההצעה בעלת הציון הכולל הגבוה ביותר, להפסיק ו/או לבטל את המכרז ולעשות כל פעולה אחרת על פי שיקול דעתה הבלעדי והמוחלט, ולמציע לא תהיה כל טענה ו/או דרישה ו/או תביעה כנגד העמותה ו/או מי מטעמה בגין כך. כמו כן, שומרת לעצמה העמותה את הזכות לנהל משא ומתן עם המציעים, כולם או חלקם (בין בטרם ההתקשרות עם הזוכה ובין לאחריה) ואף להתקשר עם שני מציעים בו זמנית.
3. לאחר קבלת הודעה על זכייתו במכרז ימציא הזוכה לעמותה, בתוך 14 ימים מיום היוודע לו דבר זכייתו, כל מסמך הנדרש לצורך ביצוע ההסכם.

**כללי**

1. על אף האמור בכל מקום אחר בהוראות המכרז, העמותה שומרת לעצמה את הזכות לקבל כל הצעה שהיא או לדחות את כל ההצעות, לרבות ההצעה הנמוכה ביותר מכל סיבה שהיא, להפסיק ו/או לבטל את המכרז בכל עת (לרבות לאחר הבחירה בזוכה), לבקש הבהרות שונות ממציעים (כולם או חלקם) בין בכתב ובין בעל פה, לשנות את תנאיו ואת תכולתו ולעשות כל פעולה אחרת על פי שיקול דעתה הבלעדי והמוחלט, ולמציע לא תהיה כל טענה ו/או דרישה ו/או תביעה כנגד העמותה ו/או מי מטעמה בגין כך. כמו כן, העמותה שומרת לעצמה את הזכות לנהל משא ומתן או התמחרות עם מי מהמציעים שהצעותיהם תימצאנה מתאימות ואף להתקשר עם מספר מציעים בו זמנית.
2. העמותה שומרת לעצמה את הזכות להורות לזוכה, בכל שלב שהוא, להפסיק את מתן השירותים נשוא ההתקשרות, באופן זמני או לצמיתות, ולסיים את ההתקשרות עם הזוכה, וזאת על פי שיקול דעתה הבלעדי והמוחלט (לרבות, אך לא רק, מטעמים הקשורים במימון או חריגה מתקציב). בכל אחד מהמקרים המצוינים לעיל, מוותר הזוכה מראש על כל טענה, דרישה או תביעה כנגד העמותה וכל מי מטעמה, והוא לא יהיה זכאי לכל תשלום ו/או פיצוי ו/או שיפוי ו/או החזרי הוצאות כלשהם, למעט תשלום בגין החלק היחסי של השירותים אשר ניתן על ידו עד לקבלת ההודעה מאת העמותה.
3. בוטלה הזכייה ו/או בוטלה ההתקשרות עם הזוכה, מכל סיבה שהיא, בין טרם חתימת ההסכם עמו ובין לאחר מכן, תהא העמותה רשאית, בין היתר, להתקשר עם המציע של ההצעה הכשרה הבאה בתור באותה הקבוצה, ובמידה וההתקשרות עמו תבוטל או לא תצא אל הפועל (מכל סיבה שהיא), להתקשר עם המציע הבא אחריו וכן הלאה, ובלבד שלא חלפו למעלה מ-12 חודשים ממועד משלוח ההודעה על הזכייה לזוכה. המציע מוותר מראש על כל טענה, דרישה או תביעה כנגד העמותה בעניין זה.
4. ההצעה תישאר בתוקף למשך 90 ימים מהמועד האחרון שנקבע להגשת ההצעות, או עד שיחתם ההסכם על ידי העמותה, לפי המוקדם. לעמותה תהא זכות להאריך את תוקף ההצעות בעד ארבעה חודשים נוספים בהודעה בכתב למציעים.
5. העמותה שומרת לעצמה את הזכות, על פי שיקול דעתה הבלעדי, לתקן טעויות אריתמטיות בהצעה, לדרוש מכל מציע להשלים ו/או להבהיר כל מידע ו/או מסמך חסר, לדרוש מכל מציע להמציא אסמכתאות, אישורים, המלצות וכיוצא באלה מסמכים הדרושים לצורך הבהרת ההצעה, ולבוא בדין ודברים עם כל מציע, בכתב או בעל פה, ביחס לפרטי הצעתו וכל אי בהירות הקשורה אליה.
6. בהגשת הצעתו מוותר המציע ויתור סופי ומוחלט על כל טענה בדבר אי הבנה, אי ידיעה, פגם או מום באיזה מתנאי או מסמכי המכרז, לרבות סבירותם. סעיפים שכוונתם לא ברורה די הצורך, יש לבררם מראש, כאמור בסעיף ‎10 לעיל.
7. המציע אינו רשאי לבצע שינויים ו/או מחיקות ו/או תוספות במסמכי המכרז, לרבות בתנאי ההסכם ו/או בנספחיו. העמותה תהא רשאית לקבל או לפסול הצעה שנעשו בה שינויים ו/או מחיקות ו/או תוספות כאמור, וכן לבקש ו/או לקבל הבהרות ו/או הסברים ו/או מסמכים ממציע/ים, וכן להתעלם מכל שינוי או תוספת כאמור, הכל על פי שיקול דעתה הבלעדי והמוחלט, ולמציע לא תהיינה כל טענה ו/או דרישה ו/או תביעה בעניין זה.
8. בהגשת הצעתו למכרז מסכים המציע לכך, כי במקרה בו יזכה במכרז תהיה העמותה רשאית להציג את הצעתו בפני מציעים אחרים. במידה והמציע סבור כי הצעתו כוללת פרטים חסויים, יציין את הדבר מפורשות בהצעה, תוך סימון הפרטים החסויים לדעתו. יחד עם זאת מובהר, כי שיקול הדעת הבלעדי והמוחלט באשר להיקף הפרטים מתוך ההצעה שייחשפו למציעים אחרים ו/או באשר לקיומו/ם של פרט/ים חסוי/ים בהצעה מסור לעמותה.
9. מובהר, כי מסמכי המכרז הינם רכוש העמותה בלבד, ולמציע אין כל רשות להעתיקם או לעשות כל שימוש בהם, אלא לצורך הגשת הצעתו למכרז.
10. הוראות מסמך זה באות להוסיף על האמור ביתר מסמכי המכרז ולהבהיר אותם. במקרה של סתירה או אי התאמה בין הוראות מסמך זה לבין יתר מסמכי המכרז, יגברו ויחולו הוראות מסמך זה.

**העמותה לפנאי וקהילה בבאר יעקב**

**מסמך 2**

**הצהרת המציע להשתתפות במכרז מס' 2/2019**

# אני הח"מ, מציע בזאת להתקשר עם העמותה לפנאי וקהילה באר יעקב (להלן: "העמותה") בהסכם לאספקת שירותי ליווי וייעוץ בתחומים הבאים: המחשוב, התקשורת, הטלפוניה, אבטחת מידע ומערכות המידע הממוחשבות של העמותה, ובמתן שירותים הנלווים לכל אלה (להלן, ביחד: "**השירותים**"), הכל בהתאם לתנאים המפורטים במסמכי המכרז, לרבות ההסכם (**מסמך 3**), ומצהיר בזאת, כדלקמן:

# הריני מצהיר, כי ידוע לי שההצעות תיבחנה בהתאם לאמות מידה לבחינת איכות ההצעה ובהתאם למחיר ההצעה, כמפורט במסמכי המכרז.

# הריני מצהיר בזאת, כי אני והמועמד מטעמי עומדים בכל התנאים הנדרשים להשתתפות במכרז, לרבות תנאי הסף והתנאים הנוספים, וכי ברשותי הידע, הניסיון והיכולת לספק את השירותים נשוא המכרז, הכל כמפורט במסמכי המכרז.

# להלן פירוט הניסיון הקודם של המציע ושל המועמד מטעמו, **כנדרש בתנאי הסף ולצורך דירוג האיכות של ההצעה**. כמו כן, אנו מצרפים להצעתנו אסמכתאות להוכחת הניסיון הקודם (ניתן לצרף למסמכי ההצעה טבלאות זהות אם ברצון המציע למלא את הפרטים בקובץ ממוחשב):

**טבלה מס' 1 –** פירוט ניסיונו של **המציע** במהלך 5 השנים שקדמו להגשת הצעה זו, בכל אחד מהתחומים הבאים: מחשוב, תקשורת, טלפוניה, אבטחת המידע ומערכות מידע ממוחשבות:

| מס' | שם הלקוח | מהות השירותים שסופקו על ידי המציע | מספר משתמשים אצל הלקוח | מתאריך | עד תאריך | פרטי איש הקשר להמלצות |
| --- | --- | --- | --- | --- | --- | --- |
| 1 |  |  |  |  |  | שם:\_\_\_\_\_\_\_\_\_\_\_\_טלפון:\_\_\_\_\_\_\_\_\_\_\_\_תפקיד:\_\_\_\_\_\_\_\_\_\_\_ |
| 2 |  |  |  |  |  | שם:\_\_\_\_\_\_\_\_\_\_\_\_טלפון:\_\_\_\_\_\_\_\_\_\_\_\_תפקיד:\_\_\_\_\_\_\_\_\_\_\_ |
| 3 |  |  |  |  |  | שם:\_\_\_\_\_\_\_\_\_\_\_\_טלפון:\_\_\_\_\_\_\_\_\_\_\_\_תפקיד:\_\_\_\_\_\_\_\_\_\_\_ |
| 4 |  |  |  |  |  | שם:\_\_\_\_\_\_\_\_\_\_\_\_טלפון:\_\_\_\_\_\_\_\_\_\_\_\_תפקיד:\_\_\_\_\_\_\_\_\_\_\_ |
| 5 |  |  |  |  |  | שם:\_\_\_\_\_\_\_\_\_\_\_\_טלפון:\_\_\_\_\_\_\_\_\_\_\_\_תפקיד:\_\_\_\_\_\_\_\_\_\_\_ |
| 6 |  |  |  |  |  | שם:\_\_\_\_\_\_\_\_\_\_\_\_טלפון:\_\_\_\_\_\_\_\_\_\_\_\_תפקיד:\_\_\_\_\_\_\_\_\_\_\_ |
| 7 |  |  |  |  |  | שם:\_\_\_\_\_\_\_\_\_\_\_\_טלפון:\_\_\_\_\_\_\_\_\_\_\_\_תפקיד:\_\_\_\_\_\_\_\_\_\_\_ |

**טבלה מס' 2** - ניסיונו של **המועמד מטעם המציע** במהלך 5 השנים שקדמו להגשת הצעה זו, במתן השירותים (כהגדרתם לעיל). לצורך עמידה בתנאי הסף יש להציג ניסיון כאמור עבור לפחות 2 גופים מוניציפליים או ממשלתיים, כגון רשויות מקומיות, תאגידים עירוניים, משרדי ממשלה, תאגידים ממשלתיים וכדומה, שבכל אחד מהם 20 משתמשים לפחות:

| מס' | שם הלקוח | מהות השירותים שסופקו על ידי המועמד מטעם המציע | מספר משתמשים אצל הלקוח | מתאריך | עד תאריך | פרטי איש הקשר להמלצות |
| --- | --- | --- | --- | --- | --- | --- |
| 1 |  |  |  |  |  | שם:\_\_\_\_\_\_\_\_\_\_\_\_טלפון:\_\_\_\_\_\_\_\_\_\_\_\_תפקיד:\_\_\_\_\_\_\_\_\_\_\_ |
| 2 |  |  |  |  |  | שם:\_\_\_\_\_\_\_\_\_\_\_\_טלפון:\_\_\_\_\_\_\_\_\_\_\_\_תפקיד:\_\_\_\_\_\_\_\_\_\_\_ |
| 3 |  |  |  |  |  | שם:\_\_\_\_\_\_\_\_\_\_\_\_טלפון:\_\_\_\_\_\_\_\_\_\_\_\_תפקיד:\_\_\_\_\_\_\_\_\_\_\_ |
| 4 |  |  |  |  |  | שם:\_\_\_\_\_\_\_\_\_\_\_\_טלפון:\_\_\_\_\_\_\_\_\_\_\_\_תפקיד:\_\_\_\_\_\_\_\_\_\_\_ |
| 5 |  |  |  |  |  | שם:\_\_\_\_\_\_\_\_\_\_\_\_טלפון:\_\_\_\_\_\_\_\_\_\_\_\_תפקיד:\_\_\_\_\_\_\_\_\_\_\_ |
| 6 |  |  |  |  |  | שם:\_\_\_\_\_\_\_\_\_\_\_\_טלפון:\_\_\_\_\_\_\_\_\_\_\_\_תפקיד:\_\_\_\_\_\_\_\_\_\_\_ |
| 7 |  |  |  |  |  | שם:\_\_\_\_\_\_\_\_\_\_\_\_טלפון:\_\_\_\_\_\_\_\_\_\_\_\_תפקיד:\_\_\_\_\_\_\_\_\_\_\_ |

# אנו מצהירים בזאת, כי קראנו בעיון את כל מסמכי המכרז כהגדרתם בדברי ההסבר הכלליים וההנחיות להגשת הצעות, לרבות ההסכם על נספחיו (**מסמך 3**) והמפרט (**מסמך 5**),על כל תנאיהם ופרטיהם, מצהירים ומתחייבים כי הבנו את כל מסמכי המכרז, לרבות תנאי הסף להגשת הצעה ותנאי מתן השירותים, שאלנו את כל השאלות שנדרשו לנו, בחנו את הגורמים העשויים להשפיע על מתן השירותים וההוצאות שתהיינה כרוכות בכך עבורנו ובהתאם לכל אלה ועל פיהם ביססנו את הצעתנו. בעצם הגשת הצעתנו למכרז אנו מצהירים ומתחייבים, כי תנאי המכרז מקובלים עלינו וכי לא תהיה לנו כל טענה, דרישה או תביעה בעניין תנאי המכרז, לרבות בהירותם ו/או סבירותם.

# אנו מצהירים, כי ברשותנו המומחיות, הידע והניסיון הדרושים לשם ביצוע השירותים נשוא המכרז בהתאם למסמכי המכרז, באיכות הגבוהה ביותר ולשביעות רצונה המלאה של העמותה, וכי הצעתנו זאת ומתן השירותים על פיה הינה בגדר הסמכויות, הכוחות והמטרות שלנו (במקרה של תאגיד) על פי מסמכי היסוד שלנו.

# אנו מודעים לרמה הגבוהה של יחסי האמון הנדרשת כלפי העמותה במסגרת השירותים נשוא מכרז זה, ונפעל להבטחת כלל ההיבטים הנוגעים לשם קיומם של יחסי אמון אלה בכל שלב משלבי ההתקשרות עם העמותה ולאחריה, לרבות העדר ניגוד עניינים או חשש לקיומו של ניגוד עניינים, שמירה על סודיות המידע שיובא לידיעתנו במהלך מתן השירותים ומניעת כל שימוש בו שלא במסגרת ההתקשרות עם העמותה.

# אנו מצהירים, כי הצעה זאת מוגשת בתום לב וללא כל קנוניה, קשר או הסכם עם כל מציע אחר לאותו מכרז.

# ידוע לנו, כי במידה ונזכה במכרז, התמורה עבור השירותים תשולם לנו בכפוף למילוי התחייבויותינו בהתאם להוראות ההסכם (**מסמך 3** למסמכי המכרז) ועל פי תנאי התשלום המפורטים בו.

# ידוע לנו כי העמותה אינה מתחייבת להיקף פעילות מסוים ו/או למתן בלעדיות לזוכה בתחום השירותים נשוא המכרז.

# אנו מצרפים בזאת את מסמכי המכרז, לרבות ההסכם, בשלמותם, כפי שהומצאו לנו על ידי העמותה, כאשר כל העמודים חתומים על ידינו, וכן את כל המסמכים שצירופם נדרש על פי דברי ההסבר למכרז.

# הצעתנו זו הינה בלתי הדירה ובלתי חוזרת, ובמידה ותתקבל על ידי העמותה הננו מתחייבים ליתן לה את השירותים (כהגדרתם לעיל), בהתאם לתנאי המכרז ולהוראות נציג העמותה ולשביעות רצונה המלא של העמותה. הצעה זו תעמוד בתוקפה ותחייב אותנו מהמועד בו הוכנסה לתיבת המכרזים ועד חתימתו של הסכם עמנו או עם מציע אחר על ידי העמותה או עד חלוף שלושה חודשים מהמועד האחרון להגשת הצעות במכרז, לפי המוקדם שבין המועדים. ידוע לנו כי העמותה רשאית להאריך את תוקף ההצעות בעד ארבעה חודשים נוספים.

# ידוע לנו, כי אם הצעתנו תזכה במכרז, הרי שתוך 14 ימים מיום שתימסר לנו על כך הודעה, יהיה עלינו לחתום על מסמכים ולהמציא מסמכים על פי דרישתה של העמותה לצורך ביצועו של ההסכם.

# ידוע לנו כי לעמותה שמורה הזכות לקבל כל הצעה שהיא או לדחות את כל ההצעות, לרבות ההצעה הגבוהה ביותר; לנהל משא ומתן עם מי מהמציעים; וכי העמותה אינה מתחייבת לקבל את ההצעה הכספית הזולה ביותר ו/או הצעה כלשהי. ידוע לנו כי רק חתימת העמותה על הסכם עמנו תהווה התקשרות מחייבת מצד העמותה.

# כמו כן, במידה ונחזור בנו מהצעתנו ו/או שלא נמציא את המסמכים שיידרשו מאתנו כמפורט לעיל ו/או לא נעמוד באיזו מהתחייבויותינו על פי מסמכי המכרז וכיו"ב, מכל סיבה שהיא, תהיה העמותה רשאית לבטל את זכייתנו ו/או להתקשר עם המציע שידורג אחרינו ו/או לנקוט בכל פעולה אחרת על פי שיקול דעתה של העמותה.

# אנו מתחייבים לעמוד בכל דרישות העמותה במסגרת מסמכי המכרז על נספחיהם, ולמלא אחריהם במלואם.

# התמורה המבוקשת על ידינו עבור מתן השירותים בהתאם למסמכי המכרז מפורטת בהצעת המחיר (**מסמך 7** למסמכי המכרז), **המצורפת במעטפה סגורה נפרדת**, המוכנסת לתוך מעטפת ההצעה הכללית.

# **הרינו להצהיר ולהתחייב בזאת כי סכומי התמורה המפורטים בהצעת המחיר מהווים את התמורה הבלעדית והיחידה בעבור אספקת כל מכלול השירותים הנכללים במכרז זה ולרבות כל שירות או דרישה אחרת העולים ממכרז זה, וכי פרט לכך לא נהיה זכאים לכל תשלום ו/או החזר כלשהו מהעמותה.**

# **הננו מצהירים בזאת, ללא כל סייג, טענה או דרישה נוספת, כי בנקיבת הצעת המחיר הבאנו בחשבון את כל הגורמים המשפיעים ו/או עשויים להשפיע בעתיד על הצעתנו וזאת, ללא כל יוצא מהכלל ולמשך כל תקופת המכרז וההסכם ולמשך כל תקופות ההארכה האופציונאליות הנכללות בהם.**

**ולראיה באנו על החתום:**

|  |  |
| --- | --- |
| שם המציע | \_\_\_\_\_\_\_\_\_\_\_\_\_\_\_\_\_\_\_\_\_ |
| כתובת | \_\_\_\_\_\_\_\_\_\_\_\_\_\_\_\_\_\_\_\_\_ |
| ת.ז / מס' תאגיד  | \_\_\_\_\_\_\_\_\_\_\_\_\_\_\_\_\_\_\_\_\_ |
| מס' טלפון  | \_\_\_\_\_\_\_\_\_\_\_\_\_\_\_\_\_\_\_\_\_ |
| מס' פקס  | \_\_\_\_\_\_\_\_\_\_\_\_\_\_\_\_\_\_\_\_\_ |
| חתימת המציע  | \_\_\_\_\_\_\_\_\_\_\_\_\_\_\_\_\_\_\_\_\_ |
| תאריך | \_\_\_\_\_\_\_\_\_\_\_\_\_\_\_\_\_\_\_\_\_ |

**אישור עו"ד:**

אני הח"מ, \_\_\_\_\_\_\_\_\_\_עו"ד, מאשר כי ה"ה \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ חתמו בפני על ההצעה דלעיל ועל כל המסמכים המצורפים לה וכי הם מורשי חתימה מטעם \_\_\_\_\_\_\_\_\_\_\_\_\_\_\_ (להלן: "**המציע**") וכי בחותמם על ההצעה דלעיל הם מחייבים את המציע.

 \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ תאריך שם חתימה

# **מסמך 3**

הסכם למתן שירותים

שנערך ונחתם בבאר יעקב ביום \_\_\_\_\_\_\_ בחודש \_\_\_\_\_\_\_ 2019

בין: **העמותה לפנאי וקהילה באר יעקב**

רח' הרב עזיאל 13, באר יעקב

(להלן: "**העמותה**")

 **מצד אחד;**

לבין: **\_\_\_\_\_**\_\_\_\_\_\_ **(ח.פ/ע.מ\_\_\_\_\_\_\_\_\_\_\_\_\_\_)**

מ**\_\_\_\_\_\_\_\_\_\_\_\_\_\_\_**

 (להלן: "**היועץ**")

  **מצד שני;**

**הואיל** והעמותה פרסמה מכרז פומבי שמספרו 2/2019 לקבלת הצעות למתן שירותי ייעוץ ופיקוח בתחומי המחשוב, הטלפוניה, התקשורת, אבטחת מידע, מערכות הפעלה ומערכות המידע של העמותה (להלן: "**המכרז**"), הכל כמפורט במסמך הגדרת השירותים (**מסמך 5** למסמכי המכרז) וביתר מסמכי המכרז (להלן: "**השירותים**");

**והואיל** והיועץ השתתף במכרז וזכה בו, והוא מקבל על עצמו ליתן את השירותים לעמותה, והכל בהתאם להוראות מסמכי המכרז והסכם זה לשביעות רצונה של העמותה ובמתכונת המתוארת להלן;

**והואיל** והיועץ הינו בעל הידע, הניסיון, המומחיות, המיומנות והכישורים המיוחדים הדרושים לצורך מתן השירותים;

**והואיל** והעמותה מעוניינת להתקשר עם היועץ למתן השירותים, בהתאם לתנאים המפורטים להלן;

**והואיל** והצדדים מעוניינים להסדיר את זכויותיהם וחובותיהם ההדדיות במסגרת הסכם זה.

**לפיכך הוסכם והותנה בין הצדדים כדלקמן:**

**מבוא**

1. המבוא והנספחים להסכם זה מהווים חלק בלתי נפרד ממנו.
2. כותרות הסעיפים בהסכם זה ניתנו למען הנוחות בלבד ואין ליתן להם כל משקל בפרשנות ההסכם.

**נציג העמותה**

1. איש הקשר מטעם העמותה לביצוע הסכם זה הינו מי שימונה על ידי מנכ"לית העמותה כנציג העמותה לצורך הסכם זה (להלן: "**נציג העמותה**"), אשר הינו מוסמך ליתן הנחיות ליועץ בדבר אופן ביצוע השירותים על פי הסכם זה.

**מהות ההתקשרות**

1. היועץ ייתן לעמותה את השירותים המפורטים בהסכם זה בהתאם להצעתו למכרז ולכל מסמכי המכרז, לרבות **מסמך 5** למכרז – מסמך הגדרת השירותים.
2. היועץ יבצע את השירותים בהתאם ללוחות הזמנים כפי שיקבעו על ידי העמותה מעת לעת.
3. היועץ מתחייב כי השירותים יינתנו באמצעות \_\_\_\_\_\_\_\_\_\_\_\_\_\_\_\_\_, אשר הוצג בהצעתו למכרז ואושר על ידי העמותה (להלן: "**נציג היועץ**"). היועץ לא יהא רשאי להחליף את נציג היועץ אלא בכפוף לאישור מראש ובכתב של העמותה, ובכפוף להצגת נציג אחר, שהינו בעל ניסיון, ידע ומקצועיות שאינם נופלים מאלו של הנציג המוחלף (ואשר עומד בתנאי הסף של המכרז), אשר זהותו תאושר מראש ובכתב על ידי העמותה, על פי שיקול דעתה.
4. במידה ונבצר מנציג היועץ ליתן לעמותה את השירותים במשך למעלה מ- 14 ימים ברציפות מכל סיבה שהיא, באחריות היועץ למנות נציג שיבוא במקומו למשך תקופת ההיעדרות.
5. היועץ לא יהא רשאי להסב את התחייבויותיו וזכויותיו על פי הסכם זה לאחר. על אף האמור יובהר, כי לצורך מתן השירותים יהא היועץ רשאי להיעזר ביועצים ו/או נותני שירותים נוספים מטעמו והדבר לא ייחשב להסבת זכויותיו או חובותיו ולא יחייב את אישור העמותה. למען הסר ספק, היעזרותו של היועץ ביועצים ו/או נותני שירותים נוספים לא תגרע מאחריותו הכוללת של היועץ למילוי כל התחייבויותיו על פי הסכם זה ותהא על חשבונו בלבד.

**הצהרות והתחייבויות היועץ**

מבלי לגרוע מיתר התחייבויותיו שבהסכם זה, היועץ מצהיר ומתחייב, כדלקמן:

1. כי ידוע לו, כי יהיה עליו להשיג בעצמו את כל הנתונים והמסמכים הנדרשים לביצוע השירותים, ומבלי לגרוע מהאמור לעיל, כי קיבל מהעמותה, לשביעות רצונו, כל מידע, נתון וכל דבר אחר העשוי להשפיע על עבודתו ושירותיו בהתאם להסכם זה.
2. מבלי לגרוע מהאמור לעיל, העמותה תשתף פעולה עם היועץ, ותספק לו, על פי בקשתו ובאופן סביר, כל מידע, מסמך או נתון המצוי ברשותה או לחילופין תפנה אותו לגורם בעמותה או כל גורם אחר אצלו נמצא המידע, המסמך או הנתון הרלוונטי, ותציין בפניי אותו גורם כי היועץ פועל מטעמה.
3. כי הוא מתחייב ליתן את שירותי הייעוץ ולבצע את כלל התחייבויותיו על פי המפורט בהסכם זה, וזאת לפי מיטב הנוהג המקצועי ובהתאם לסטנדרטים הגבוהים ביותר, במקצועיות ובמיומנות מרבית, בהתאם להוראות כל דין ולשביעות רצונה המלאה של העמותה, תוך קיום מגע הדוק ושיתוף פעולה עם כל אנשי העמותה הרלוונטיים. לשם כך ימלא היועץ אחר כל הוראותיה של העמותה, בין שהן מפורטות בהסכם זה ובין שאינן מפורטות בו, וימנע מלפעול ללא קבלת אישור מראש מאת העמותה.
4. מבלי לגרוע מכלליות האמור לעיל מוסכם ומוצהר, כי ככל שלצורך מילוי התחייבויותיו יידרש היועץ לבוא במגע עם גורמים שונים, יקפיד היועץ לשמור על יחסי אמון עם העמותה ולהימנע מלהציג מצגים ו/או להבטיח הבטחות ו/או ליטול התחייבויות בשם העמותה.

**תיאום ודיווח**

1. היועץ מתחייב לבצע את השירותים ואת ההתחייבויות על פי הסכם זה בתיאום ותוך קיום קשר מתמיד ויעיל עם נציג העמותה.
2. בכל מועד שייקבע על ידי העמותה, יגיש היועץ לעמותה דין וחשבון בכתב על התקדמות השירותים, ובכלל זה ימסור לעמותה כל המסמכים אשר נערכו על ידו עד לאותה עת בקשר עם השירותים. בנוסף, ימסור היועץ לעמותה, ולפי דרישת העמותה, דיווחים שוטפים, בכתב ובעל פה, בנוגע להתקדמות השירותים. העמותה רשאית לדרוש כי הדו"חות וההנחיות האמורים, או חלקם, ייערכו בכתב. כן ידאג היועץ, במידת הצורך, לקבל מהעמותה הרשאה והנחיות לגבי המשך פעולותיו.
3. מבלי לגרוע מחובת היועץ לדווח על כל התקדמות, פעולה ובעיה בשירותי הייעוץ, רשאית העמותה או מי מטעמה לדרוש לעיין בכל מסמך בקשר עם או המצוי בידי היועץ, והיועץ מתחייב לאפשר ולסייע לעמותה ו/או לבאי כוחה לבצע את הבדיקות בכל עת.
4. מוסכם ומוצהר בין הצדדים, כי אין בהסכמה או באישור העמותה ו/או מי מטעמה את הייעוץ ו/או שלב כלשהו משלבי העבודה, כדי לשחרר את היועץ מאחריותו המקצועית הבלעדית לשירותים הניתנים על ידו.

**תקופת ההסכם, הפרתו וביטולו**

1. הסכם זה יעמוד בתוקף לתקופה בת 12 חודשים, שתחל במועד החתימה על הסכם זה (להלן: "**תקופת ההתקשרות"**). לעמותה תהיה האופציה להאריך את תקופות ההתקשרות בהודעה בכתב ליועץ בעד 4 תקופות נוספות בנות שנה אחת (סה"כ 5 שנים).
2. על אף האמור בסעיף 17 לעיל, ומבלי לגרוע מכל סעד וזכות העומדים לעמותה על פי כל דין, רשאית העמותה, בכל עת, לבטל את ההסכם בהודעה מוקדמת בכתב של 30 יום מראש, מכל סיבה שהיא ועל פי שיקול דעתה הבלעדי והמוחלט.
3. הובא ההסכם לידי גמר כאמור בסעיפים לעיל, תשלם העמותה ליועץ תמורה בגין אותו חלק משירותי הייעוץ שביצע בפועל ושאושרו על ידי העמותה.
4. הובא ההסכם לידי גמר מכל סיבה שהיא, תהא העמותה רשאית למסור את ביצוע השירותים לאחר ולהשתמש לצורך כך בכל מסמך שהוכן על ידי היועץ ללא תשלום וליועץ לא תהיינה כל טענות, דרישות או תביעות מכל סוג שהוא כלפי העמותה בשל שימושה בזכותה זו. מוצהר ומוסכם, כי ליועץ לא תהא כל זכות עיכבון במסמכים, והוא יעביר את כל המסמכים הקשורים לשירותים על סוגיהם אשר המצויים אצלו, ללא תמורה, לידי העמותה. למען הסר ספק מודגש, כי אין באמור לעיל כדי לגרוע מטענות וזכויות העמותה כלפי היועץ, לרבות דרישה להשבת כספים בגין הנזקים שנגרמו לעמותה עקב אחד או יותר מהאירועים המפורטים בסעיף ‎21 להלן.
5. מבלי לגרוע מכלליות האמור, תהא העמותה זכאית להודיע על ביטולו המיידי של הסכם זה או חלקו על פי שיקול דעתה הבלעדי, וללא מתן הודעה מוקדמת גם בכל אחד מן המקרים הבאים:
	1. נגד היועץ הוגשה בקשה למינוי כונס נכסים (זמני או קבוע), להכרזתו כפושט רגל, למינוי מפרק (זמני או קבוע), והמינוי לא יבוטל תוך 60 ימים או אם היועץ נמצא באיחוד תיקים או אם הוגשה בקשה לאיחוד תיקים;
	2. הוטל צו עיקול על נכס מנכסיו של היועץ ועיקול זה לא הוסר תוך שבועיים.
	3. שונה מצבו העסקי או הכספי של היועץ באופן אשר על פי שיקול דעתו הסביר של העמותה עלול להשפיע מהותית לרעה על יכולתו של היועץ לבצע כיאות את התחייבויותיו על פי ההסכם.
	4. היועץ העביר ו/או המחה זכויותיו ו/או חובותיו ו/או התחייבויותיו על פי הסכם זה לצד ג', ללא אישור העמותה מראש ובכתב.
6. אין באמור לעיל כדי לגרוע מזכויות הצדדים לבטל הסכם זה במקרה של הפרתו היסודית על ידי מי מהם, בהתאם להוראות חוק החוזים (תרופות בשל הפרת הסכם), התשל"א – 1970.

**לוח הזמנים**

1. היועץ יתחיל ויתמיד עם ביצוע השירותים ברציפות, בהתאם ללוחות הזמנים כפי שיקבע על ידי העמותה וכפי שתורה העמותה מעת לעת. היועץ יבצע כל שלב בשירותים שלא נקבע לו מועד, כל אימת שייקבע על ידי העמותה, כי הינו דרוש מבחינה מקצועית, תוך זמן סביר.
2. נגרם עיכוב בביצוע השירות עקב כוח עליון או עקב תנאים אחרים שלדעת העמותה לא הייתה ליועץ שליטה עליהם ו/או יכולת למנוע אותן, רשאית העמותה לדחות בכתב את מועדי הביצוע שנקבעו ליועץ, לתקופה שתיקבע על ידה. היועץ יודיע לעמותה מיד עם התרחשות או אי-התרחשות של אירוע, שלדעתו יש בו כדי לגרום לעיכוב בלוח הזמנים.

**התמורה**

1. היועץ יהיה זכאי לתמורה חודשית כמפורט **בסעיף 4 למסמך 5 למסמכי מכרז** (בשיעור כפי שננקב בהצעת היועץ למכרז, **נספח 7 למסמכי המכרז**) בגין כל חודש שבו נתן היועץ לעמותה את השירות בפועל (להלן: "**התמורה**"). מובהר, כי היועץ לא יהיה זכאי לקבל לכל תמורה ו/או תשלום ו/או החזר ו/או שיפוי נוספים מעבר לסכום הנקוב שם.
2. מוסכם ומוצהר בין הצדדים, כי התמורה (כהגדרתה לעיל), מהווה תמורה מלאה וסופית בגין שירותי הייעוץ, והוא בבחינת עלות כוללת לעמותה בגין השירותים נשוא הסכם זה, והיועץ לא יהא זכאי לכל תמורה ו/או תשלום ו/או החזר ו/או שיפוי נוספים מעבר לכך, לרבות בגין הוצאות שהוציא בקשר עם ביצוע התחייבויותיו בהסכם זה, לרבות (אך לא רק) השתתפות בסיורים, דיונים או פגישות, שירותי משרד, נסיעות, זמן בטלה, שכר עובדיו שיועסקו בביצוע השירות על כל הנלווים, מיסים וכיו"ב, בין אם היו ידועים במועד חתימת הסכם זה ובין אם לאו.
3. אחת לחודש, ולא יאוחר מה- 10 לכל חודש, יגיש היועץ לעמותה דו"ח חודשי המפרט את פעילותו בחודש החולף וחשבונית עסקה בגין התמורה המגיעה לו עבור השירותים שניתנו על ידו בחודש החולף. חשבונית עסקה שתוגש לאחר ה- 10 לחודש תחשב כאילו הוגשה בחודש הבא אחריו.
4. העמותה תבדוק את החשבון ותאשר אותו, כולו או חלקו, בהתאם לשיקול דעתה הבלעדי. העמותה תהא רשאית לדרוש מהיועץ הבהרות ו/או תיקונים בנוגע למרכיבי החשבון, והיועץ ימלא אחר דרישתה בתוך 7 ימים ממועד קבלתה.
5. התמורה תשולם ליועץ בתנאי שוטף + 30 ממועד הגשת החשבון לעמותה, ובכפוף לאישור העמותה את החשבון כמפורט בסעיף ‎28 לעיל. היועץ מתחייב להגיש חשבונית מס כדין לעמותה בתוך 7 ימים ממועד קבלת תשלום כלשהו מהעמותה. עוד מתחייב היועץ, כי שכר עבודתו של נציג היועץ ישולם מדי חודש במועד הקבוע בדין, ללא תלות במועד העברת התשלומים על ידי העמותה ועיכוב בהעברת התשלומים על ידי העמותה לא יהווה עילה לעיכוב שכרו של נציג היועץ שיועסק בביצוע השירותים. כן מובהר, כי אין באישור העמותה כאמור כדי להוות משום ויתור על טענה כלשהי של העמותה כלפי היועץ ו/או השירותים שניתנו על ידו.
6. בנוסף, לצורך ביצוע כל תשלום, ימציא היועץ לעמותה אישורים על פי דין, תקפים למועדי התשלום, בדבר ניהול פנקסי חשבונות ורשומות לפי החוק, אישור בדבר היותו עוסק מורשה ואישור לצורך ניכוי מס במקור.
7. לא הגיש היועץ חשבון או מסמכים כנדרש, או במקרה שתשלום כלשהו יתעכב כתוצאה מכך שהיועץ לא עמד בלוח הזמנים ו/או לא מילא תנאי מוקדם לתשלומו של אותו סכום, לא יישא אותו תשלום ריבית ולא יצטרפו אליו הפרשי הצמדה כלשהם בגין תקופת העיכוב. חל עיכוב בתשלום בנסיבות המתוארות לעיל, יידחו מועדי התשלומים שנותרו על פי ההסכם, בהתאמה לתקופת האיחור.
8. למען הסר ספק מובהר, כי אין בהעברת התמורה ליועץ, כולה או חלקה, משום אישור על השלמת עבודה.

**אחריות ושיפוי בנזיקין**

1. מוסכם בזה בין הצדדים, כי האחריות הבלעדית בגין השירותים כמפורט בהסכם זה ובנספחיו תחול על היועץ ולפיכך אישוריה של העמותה לשירותים ו/או למסמכים אשר הוכנו על ידי היועץ על פי הסכם זה, לא ישחררו את היועץ מאחריותו המקצועית המלאה הנ"ל ואין בכך כדי להטיל על העמותה ו/או מי מטעמה אחריות כלשהי לטיב או כשרות או איכות השירותים ו/או המסמכים האמורים.
2. היועץ יהא אחראי על פי דין לכל נזק ו/או הפסד ו/או הוצאה ו/או אובדן שייגרמו לעמותה ו/או לצד שלישי בגין השירותים ו/או עקב כך שהשירותים בשלמותם או בחלקם אינם מבוצעים בהתאם להתחייבויות היועץ על פי ההסכם.
3. מבלי לגרוע מכלליות האמור לעיל, יהא היועץ אחראי באופן בלעדי כלפי העמותה ו/או כלפי העובדים המועסקים על ידו ו/או כלפי חליפיהם ו/או כלפי צד שלישי כלשהו ו/או כלפי קבלנים המועסקים על ידו ועובדיהם ו/או כלפי כל אדם הפועל מטעמו, לכל נזק לגוף או לרכוש או אבדן או נזק אחר מכל סוג שהוא שיגרם להם או לרכושם כתוצאה ו/או במהלך ביצוע השירותים ו/או עקב מעשה או מחדל או טעות או השמטה של היועץ או מי מטעמו, והוא מתחייב לפצותם בגין כל נזק שיגרם להם, ו/או שהעמותה תחויב בפיצויו בגין האחריות של היועץ כאמור לעיל ו/או על פי דין, בין אם קיים ביטוח ובין אם לאו, בכפוף לכך שהעמותה תמסור ליועץ על כל דרישה ו/או תביעה כאמור עם קבלתה ותאפשר לו להתגונן מפניה.
4. היועץ פוטר את העמותה ו/או עובדיה ו/או כל אדם הנמצא בשירותה מכל אחריות לכל אבדן או נזק על פי הגדרת האחריות שבהסכם זה.
5. נשאה העמותה בכל תשלום ו/או הוצאה ו/או נזק ו/או הפסד שנגרמו לה ו/או לרכושה (כולל עובדי היועץ ושלוחיו) בגין ו/או עקב ו/או כתוצאה (ישירה או עקיפה) מביצוע השירותים, יהיה על היועץ להחזיר לעמותה כל תשלום ו/או הוצאה כנ"ל ולשפותה על כל הנזקים ו/או ההפסדים כאמור לעיל.
6. העמותה רשאית לנכות כל סכום שהיא שילמה או חויבה לשלמו בגין תביעה ו/או דרישה כאמור, מכל סכום שיגיע ליועץ ממנה, וגם תהא זכאית לעכב כל סכום כזה להבטחת תשלום כנ"ל, בכל מקרה בו העמותה תהא צפויה לשלם דמי נזק לצד שלישי כלשהו. זכותה של העמותה כאמור תהיה מותנית בכך שהעמותה תודיע ליועץ על כל תביעה ו/או דרישה כאמור עם קבלתה ותאפשר לו להתגונן מפניה.

**ביטוח**

1. מבלי לגרוע מאחריות היועץ על פי הסכם זה ו/או לפי כל דין, היועץ יערוך ביטוחים על פי שיקול דעתו לכיסוי אחריות על פי הסכם זה ו/או על פי כל דין.

**יחסי מזמין – קבלן עצמאי**

1. מוסכם בין הצדדים כי היועץ יבצע את השירותים נשוא הסכם זה כקבלן עצמאי, וכמי שמפעיל עסק משלו, ואין בהתקשרות בהסכם זה כדי ליצור יחסי עובד ומעביד בין העמותה ו/או מי מטעמה לבין היועץ או מי מעובדיו.
2. היועץ מצהיר ומתחייב כי הוא מנהל תיקים כעצמאי במס ערך מוסף, מס הכנסה והמוסד לביטוח לאומי.
3. היועץ מצהיר ומתחייב, כי הוא משלם לעובדיו אשר יועסקו על ידו במתן השירותים את מלוא זכויותיהם בהתאם להוראות כל דין ו/או הסכם וכי ידוע לו כי התמורה הנקובה בסעיף ‎25 לעיל הינה בבחינת עלות כוללת לעמותה וכוללת גם את התמורה בגין שכר עובדיו כאמור, אם וככל שיועסקו בביצוע השירות, והנלווים לו. היועץ יאפשר לעמותה, על פי דרישתה מעת לעת, לבדוק את עמידתו של היועץ בתנאי סעיף זה. עוד מצהיר היועץ, כי מתוך התמורה המפורטת לעיל בסעיף ‎25 לעיל ינכו סכומים לצורך ביטוחו הפנסיוני (לרבות ביטוח שארים וביטוח נכות) ו/או ביטוח פנסיוני של מי מעובדיו שיועסקו בביצוע השירות.
4. מבלי לגרוע מהאמור לעיל, היועץ מתחייב לפצות את העמותה ו/או לשפותה, מיד עם דרישה ראשונה, בכל סכום שתידרש העמותה לשלם ו/או שיהא עליה לשלם ובכל ההוצאות שתישא ו/או תידרש לשאת בהן עקב טענה לקיומם של יחסי עובד-מעביד בין העמותה או מי מטעמה לבין היועץ ו/או עובדיו ו/או מי מטעמו.
5. העמותה תהא רשאית, מנימוקים סבירים, לדרוש החלפת עובד של היועץ העוסק בביצוע השירותים, והיועץ מתחייב להיענות לדרישתה. יובהר, כי אין בסעיף זה כדי לגרוע מהסכמת הצדדים כי לא יהיו כל יחסי עובד-מעביד כמפורט לעיל, ומתן הוראה על פיו לא תביא לעיכוב בלוחות הזמנים.

**היעדר בלעדיות**

1. העמותה תהיה רשאית, אם תמצא לנכון לעשות זאת, להזמין או להעסיק נותן/י שירותים ו/או יועצים נוספים לשם מתן השירותים לעמותה, בכל עניין הקשור ו/או הכרוך בביצוע השירותים.
2. הוזמן מומחה כאמור, בין אם לפני חתימת ההסכם ובין לאחר אותו מועד, יסייע היועץ בידי המומחה בביצוע תפקידו, ישתף עמו פעולה וימציא לו כל מידע, נתון ומסמך המצוי ברשותו ואשר יידרשו על ידי המומחה.
3. מוסכם בזאת, שליועץ לא תהיה איזו זכות קדימה ו/או עדיפות ו/או זכות אחרת כלשהי בביצוע שירותים כלשהם אשר אינם כלולים בהסכם זה.

**זכויות יוצרים**

1. היועץ נותן בזה את הסכמתו הבלתי מסויגת לעשות כל שימוש שהעמותה תמצא לנכון במסמכי ותוצרי השירותים שבוצעו על פי הסכם זה.
2. מוסכם על הצדדים, כי כל הניירות, הדו"חות, הסקרים, התוכניות, התרשימים, החשבונות, החישובים, התוצרים וכל מסמך אחר מכל סוג, אשר נוצרו במסגרת ו/או לצורך ביצוע השירותים, יהיו בבעלותה הבלעדית של העמותה, ואין היועץ רשאי לעשות בהם שימוש כלשהו או להעתיקם או למוסרם לאחר, אלא לצרכי קיום התחייבויותיו על פי הסכם זה ו/או לאחר קבלת אישור העמותה מראש ובכתב, ואך ורק בהתאם לאישור.
3. מבלי לגרוע מהאמור לעיל, היועץ מתחייב לשמור את המסמכים המצוינים בסעיף ‎49 לעיל בצורה מסודרת, מעודכנת וממוינת, ולא להשמידם במשך 7 שנים ממועד סיום ההתקשרות אלא באישור מראש ובכתב על ידי העמותה.
4. מוסכם בזה, כי העמותה תהיה זכאית לקבל את כל המסמכים או חלק מהם בכל עת שהיא, בין במשך ביצוע הסכם זה ובין לאחר סיומו, והיועץ מתחייב למוסרם לעמותה מיד עם דרישתה, בצירוף כל הביאורים שיידרשו, לשביעות רצונה המלא של העמותה.
5. ליועץ לא תהא, מכל סיבה שהיא, זכות עיכבון או שיעבוד על המסמכים ו/או חלקם, והוא לא יהיה זכאי, מכל סיבה שהיא, למנוע מסירתם לעמותה ושימוש של העמותה בהם כפי שתמצא לנכון, בין בעצמה ובין באמצעות אחרים. מבלי לגרוע מהאמור לעיל, היועץ מתיר בזאת לעמותה בהיתר בלתי מסויג, לעשות כל שימוש שייראה בעיניה במסמכי ובתוצאות שירותי הייעוץ, הכול לפי שיקול דעתה הבלעדי של העמותה.

**סודיות**

1. היועץ מתחייב לשמור על סודיות מוחלטת ולא להעביר, למסור, לגלות, לפרסם לחשוף או לרמוז לכל אדם ו/או גוף כלשהו כל מידע, תכנית, חומר, מסמך עיוני או מעשי, שנאסף או נתקבל במסגרת ביצוע שירותי הייעוץ, והוא מתחייב שלא להשתמש בכל מידע שהגיע אליו עם ולצורך ביצוע השירותים לכל מטרה אחרת שהיא, למעט לצורך מילוי תפקידו על פי הסכם זה, אלא אם קיבל הסכמה מראש ובכתב מאת העמותה ובתנאים שהעמותה תקבע. למען הסר ספק, מובהר, כי העמותה הינה הבעלים של כל מידע, מסמך ותוכנית כאמור.

**ניגוד עניינים ואי-תחרות**

1. היועץ מתחייב שלא להימצא במצב של ניגוד עניינים עם חובותיו והתחייבויותיו לעמותה.
2. היועץ ידווח לעמותה, מיד וללא דיחוי, על כל עניין או נושא או התפתחות אשר לגביהם יש לו עניין ואשר עלולים ליצור ניגוד אינטרסים עם חובותיו והתחייבויותיו לעמותה ו/או אשר קשורים במישרין או בעקיפין לשירותי הייעוץ, ולעמותה יש עניין בהם.
3. מובהר ומוסכם כי התחייבותו של היועץ לפי סעיף ‎54 לעיל תעמוד בתוקפה במהלך תקופת ההתקשרות ועד 12 חודשים לאחר תום תקופת הסכם זה ו/או לאחר ביטולו על ידי מי מן הצדדים, תהא עילת הביטול אשר תהא.

**העברת זכויות**

1. היועץ אינו רשאי למסור, להסב או להעביר לאחר הסכם זה או כל חלק ממנו, או להעביר או למסור לאחר כל זכות או חובה על פי הסכם זה אלא בהסכמת העמותה מראש ובכתב. על אף האמור לעיל, העסקת מומחים ועובדים, שאושרו מראש על ידי העמותה, על ידי היועץ, אין בה, כשלעצמה, משום הפרה של סעיף זה.
2. מובהר, כי הסכמתה או אישורה של העמותה בהתאם לסעיף ‎57 לעיל, אינם משחררים את היועץ מאחריותו המקצועית והבלעדית והתחייבויותיו לפי הסכם זה, והוא ימשיך לשאת באחריות המלאה לכל מעשה או מחדל בקשר עם שירותי הייעוץ.
3. מוסכם בזה על ידי הצדדים כי העמותה תהא רשאית להמחות ולהעביר את חובותיה וזכויותיה כלפי היועץ, לפי הסכם זה, לכל אדם או גוף אחר, כפי שתמצא לנכון. ניתנה הודעה בכתב ליועץ על העברת הזכויות והחובות לאדם או גוף כאמור, יחולו, החל מהמועד שייקבע בהודעה, כל זכויות וחובות העמותה כלפי היועץ על אותו אדם או גוף וזכויות וחובות היועץ יחולו בהתאמה כלפי אותו אדם או גוף כאמור.

**שונות**

1. מבלי לפגוע בזכויות העמותה לכל סעד על פי כל דין ו/או על פי הסכם זה, תהיה העמותה זכאית לקזז ו/או לחלט מתוך הכספים המגיעים ליועץ כל סכום כסף לכיסוי כל סכום אשר יגיע לה מהיועץ, בין כדמי נזק ו/או פיצוי ו/או שיפוי ו/או בין בכל דרך אחרת. ליועץ לא תהא זכות קיזוז כנגד העמותה.
2. ספרי העמותה וחשבונותיה יחשבו ויהיו נאמנים על היועץ, וישמשו בכל עת הוכחה לכאורה בכל הנוגע לתשלומים שהעמותה תשלם על פי הסכם זה, וכן בכל הנוגע לכל סכום שישולם על ידי העמותה ליועץ או על ידי היועץ לעמותה.
3. בכל מקרה של סתירה בין האמור בהסכם לנספחיו, יגבר האמור בהסכם.
4. ויתר אחד הצדדים למשנהו על הפרת הוראה מהוראות הסכם זה או אישר סטייה מהוראת ההסכם, לא ייחשב הדבר כוויתור או כאישור על כל הפרה או סטייה שיבואו לאחר מכן, בין של אותה הוראה ובין של הוראה אחרת.
5. כל ויתור, אורכה, הנחה מטעם אחד הצדדים, וכל שינוי של איזה מתנאי ההסכם, לא יהיו תקפים אלא אם נעשו בכתב ונחתמו על ידי אותו צד.
6. למען הסר ספק אין באמור בהסכם זה כדי להקנות זכות מכל מן וסוג שהוא אלא לצדדים בהסכם זה.
7. כתובות הצדדים לצורך הסכם זה יהיו כמפורט במבוא להסכם.

**ולראיה באו הצדדים על החתום**

 **\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

 **העמותה היועץ**

**מסמך 4**

**תצהיר בדבר קיום דיני העבודה לפי חוק עסקאות גופים ציבוריים, תשל"ו-1976**

לכבוד

העמותה לפנאי וקהילה באר יעקב

אנו הח"מ, \_\_\_\_\_\_\_\_\_\_\_\_\_\_\_ ת.ז. \_\_\_\_\_\_\_\_\_\_\_\_\_\_\_, לאחר שהוזהרתי כי עלי להצהיר את האמת וכי אהיה צפוי/ה לעונשים הקבועים בחוק באם לא אעשה כן, מצהיר/ה בזאת כדלקמן:

1. הנני משמש בתפקיד \_\_\_\_\_\_\_\_\_\_\_\_\_\_\_\_\_ ב- \_\_\_\_\_\_\_\_\_\_\_\_\_\_\_\_\_ (להלן: "**המציע**")
2. הנני מוסמך ליתן תצהיר זה מטעם המציע.
3. **יש לסמן את הסעיף הרלוונטי מבין האמורים להלן:**

□ המציע או בעל זיקה אליו\* לא הורשעו\*\* ביותר משתי עבירות\*\*\*;

□ המציע או בעל זיקה אליו הורשעו ביותר משתי עבירות, אך במועד האחרון להגשת הצעות במכרז חלפה שנה אחת לפחות ממועד ההרשעה האחרונה.

\* "בעל זיקה"– כהגדרתו בסעיף 2ב(א) לחוק עסקאות גופים ציבוריים, תשל"ו – 1976.

\*\* "הורשע" – הורשע בפסק דין חלוט בעבירה שנעברה לאחר יום 31.10.02.

\*\*\* "עבירה" – עבירה לפי חוק שכר מינימום, התשמ"ז -1987 או עבירה לפי חוק עובדים זרים (איסור העסקה שלא כדין והבטחת תנאים הוגנים), התשנ"א – 1991 ולעניין עסקאות לקבלת שירות כהגדרתו בסעיף 2 לחוק להגברת האכיפה של דיני העבודה, התשע"ב – 2011, גם עבירה על הוראות החיקוקים המנויות בתוספת השלישית לאותו חוק.

1. **יש לסמן את הסעיף הרלוונטי מבין האמורים להלן:**

□ חלופה א' – הוראות סעיף 9 לחוק שוויון זכויות לאנשים עם מוגבלות, התשנ"ח – 1998 (להלן: "**חוק שוויון זכויות**") אינן חלות על המציע.

□ חלופה ב' – הוראות סעיף 9 לחוק שוויון זכויות חלות על המציע והוא מקיים אותן.

1. למציע שסימן את חלופה ב' בסעיף ב' לעיל – **יש להמשיך ולסמן בחלופות המשנה הרלוונטיות להלן**:

□ חלופה (1) – המציע מעסיק פחות מ- 100 עובדים.

□ חלופה (2) – המציע מעסיק 100 עובדים לפחות, והוא מתחייב לפנות למנכ"ל משרד העבודה הרווחה, והשירותים החברתיים לשם בחינת יישום חובותיו לפי סעיף 9 לחוק שוויון זכויות, ובמידת הצורך – לשם קבלת הנחיות בקשר ליישומן.

 במקרה שהמציע התחייב בעבר לפנות למנכ"ל משרד העבודה הרווחה, והשירותים החברתיים לפי הוראות חלופה (2) לעיל, ונעשתה עמו התקשרות שלגביה הוא תחייב כאמור באותה חלופה (2) – הוא מצהיר כי פנה כנדרש ממנו, ואם קיבל הנחיות ליישום חובותיו לפי סעיף 9 לחוק שוויון זכויות, הוא גם פעל ליישומן.

1. למציע שסימן את חלופה ב' לעיל- המציע מתחייב להעביר העתק מתצהיר זה למנכ"ל משרד העבודה והרווחה והשירותים החברתיים בתוך 30 ימים ממועד התקשרותו עם העמותה (ככל שתהיה התקשרות כאמור)
2. הנני מצהיר/ה כי זהו שמי, זו חתימתי ותוכן תצהירי אמת.

 \_\_\_\_\_\_\_\_\_\_\_\_\_\_\_

 חתימת המצהיר

**אישור**

אני הח"מ \_\_\_\_\_\_\_\_\_, עורך דין, מרחוב \_\_\_\_\_\_\_\_\_\_\_\_\_\_\_\_\_\_, מאשר/ת בזאת כי ביום \_\_\_\_\_\_\_\_\_ הופיע/ה ב\_\_\_\_\_\_\_ מר/גב' \_\_\_\_\_\_\_\_\_\_\_, המוסמך לחתום מטעם המציע, ושזיהה עצמו באמצעות ת.ז. שמספרה \_\_\_\_\_\_\_\_\_\_\_\_, ואחרי שהזהרתיו/ה כי עליו/ה להצהיר את האמת וכי יהיה צפוי לעונשים הקבועים בחוק אם לא יעשה כן, אישר את נכונות הצהרתו דלעיל וחתם עליה בפני.

\_\_\_\_\_\_\_\_\_\_\_\_\_\_\_\_

חתימה וחותמת עו"ד

# **מסמך 5**

# **מסמך הגדרת שירותים ("המפרט")**

1. **תכולת העבודה**
	1. ניהול כל מערכות המידע של העמותה, לרבות אמצעי טכנולוגיית המידע, הסלולר, ייעוץ, תמיכה, גיבוי, גיבוש מדיניות, תחזוקה, שירות וניהול מערכות הפעלה, אמצעי המידע וגורמי המידע בעמותה, וכל פעולה אחרת שעל המציע לספק על פי מכרז זה לעמותה. תכולת העבודה הינה לצרכי הסבר ומתן מידע כללי בלבד ואין העמותה מתחייבת כי המוגדר במסמך זה הינו הגדרה מלאה וממצה של כלל הדרישות של העמותה, הנוכחיות או העתידיות.
	2. השירותים יבוצעו על ידי נציג מטעם המציע (להלן: "**נציג היועץ**"), שיאושר מראש על ידי העמותה, הכל כמפורט במסמכי המכרז.
	3. מובהר בזאת, כי נציג היועץ יידרש להיות נוכח בפועל במשרדי העמותה במועדים ובשעות שיתואמו מראש בין המציע לבין העמותה. יודגש, כי השירותים דורשים מענה מקצועי, זמינות טלפונית בשעות לא שגרתיות, מתן טיפול הולם ומתאים בכל עת על פי צרכי העמותה ובכל צורה והיקף שיידרשו, זמינות והגעה לפגישות וישיבות בעמותה, במידת הצורך.
	4. מובהר, כי יינתן מענה וטיפול בכל עת ולא רק במועדים בהם יהיה נציג היועץ נוכח באופן פיזי במשרדי העמותה, לרבות בחירום.
	5. נציג היועץ יהיה נייד באופן בו הוא יוכל להגיע למשרדי העמותה ולאירועיה השונים באופן קבוע ובהתאם לדרישות העמותה והאמור במסמכי המכרז.
	6. למען הסר ספק, היקף השירותים, לרבות זמינות בשגרה ובחירום לא יהווה עילה לתוספת תשלום למציע והוא יידרש לבצע את כל המטלות בהתאם לדרישות העמותה.
2. **תחומי אחריות של נציג היועץ**
	1. ניהול ופיקוח של הפעלה תקינה של התשתיות הטכנולוגיות ומערכות המחשוב והתוכנה הפועלות בעמותה.
	2. ייעוץ שוטף למקבלי החלטות בעמותה.
	3. בקרה בדבר יישום החלטות בדבר מערכות ממוחשבות בעמותה.
	4. כתיבת נהלי אבטחת מידע בעמותה ועדכונם מפעם לפעם בהתאם לצרכים ולתנאים המשתנים. ייזום ביצוע ובקרה בדבר יישום נהלים אלה בעמותה, לרבות דיווח תקופתי בנושא למקבלי ההחלטות בעמותה.
	5. סיוע לעובדי העמותה ומנהליה בתחומים האמורים לעיל ואחרים.
	6. השתתפות בפגישות, דיונים ופורומים ניהוליים ותפעוליים בעמותה על פי זימוני העמותה.
	7. דיווח שוטף, קבלת הנחיות ממנהלי העמותה והנהלתה, ביצוען ודיווח לממונים.
	8. נציג היועץ ישמש בתפקיד ממונה אבטחת מידע ואחראי לניהול פעולות רישום כל מאגרי המידע של העמותה הנדרשים לרישום אצל רשם מאגרי המידע של משרד המשפטים ומעקב אחר חוקיות המאגרים ואבטחת המידע שלהם, כל זאת בהתאם למתאפשר בהתאם לכל הוראות חוק ודין.
3. **תחומי אחריות נציג היועץ כממונה אבטחת מידע**

נציג היועץ יגבש נהלי אבטחת מידע ואמצעי אבטחת מידע, בין היתר, בהתאם למרכיבים הבאים:

* 1. חסיון המידע -
		1. מתן הרשאות ממודרות למשתמשים בכדי שהמידע יהיה נגיש אך ורק לגורם שאושר על ידי העמותה;
		2. הזדהות מבוססת סיסמא אישית שהתוכנה מחייבת להחליפה מידי תקופה;
		3. שימוש באמצעי אבטחת מידע;
		4. הצפנת נתונים בתקשורת;
		5. תכנון פיקוח ובקרת אמצעי אבטחת מידע, כגון Firewall, וכיו"ב.
	2. זמינות המידע -
		1. נוהלי גיבויים ושחזורים;
		2. הצפנת נתונים המועברים ברשת האינטרנט;
		3. חיבור מאובטח מרחוק.
	3. שלמות ואמינות המידע -
		1. עמידה בתקני אבטחת מידע;
		2. מניעת נגישות למידע למי שלא הוסמך לכך;
		3. אבטחת כל שכבות המידע;
		4. מנגנוני מניעת כניסה של גורמים בלתי מורשים ומוסמכים למשרדי העמותה;
		5. הגנה בפני תוכנות זדוניות / מזיקות, כגון וירוסים / רוגלות / סוסים טרויאנים / כופרה.
1. **היקף השירותים והתמורה בגינם**
	1. היועץ יהיה זכאי לקבלת תמורה חודשית בסך \_\_\_\_\_\_\_\_\_\_\_\_\_\_ ₪ בתוספת מע"מ כדין, כנקוב בהצעת המציע למכרז 2/2019 (**מסמך 7 למסמכי המכרז**").
	2. התמורה החודשית שתשולם ליועץ תהא עבור עד 12 קריאות שירות לחודש (להלן: "**מספר קריאות שירות מקסימלי**").
	3. היועץ מתחייב לספק לעמותה את השירותים גם מעבר למספר קריאות השירות המקסימלי, ובמקרה שכזה תשולם לו תמורה בגין כל קריאת שירות מעבר למספר קריאות השירות המקסימלי בסך השווה ל- 10% מהתמורה החודשית.

מסמך 6

לכבוד

העמותה לפנאי וקהילה באר יעקב

הנדון: **תצהיר בדבר העדר זיקה לחבר או עובד עמותה/מועצה והיעדר ניגוד עניינים**

1. הנני מצהיר בזאת כי העמותה לפנאי וקהילה באר יעקב (להלן: "**העמותה**") הביאה לידיעתי את הוראות הסעיפים הבאים:
	1. סעיף 122 א׳ (א) לפקודת העיריות (נוסח חדש) הקובע כדלקמן :

״חבר מועצה, קרובו, סוכנו או שותפו, או תאגיד שיש לאחד האמורים חלק העולה על עשרה אחוזים בהונו או ברווחיו או שאחד מהם מנהל או עובד אחראי בו, לא יהיה צד להסכם או לעסקה עם המועצה, לעניין זה, ״קרוב״ - בן זוג, הורה, בן או בת, אח או אחות״.

* 1. כלל 12 (א) של ההודעה בדבר כללים למניעת ניגוד עניינים של נבחרי הציבור ברשויות המקומיות הקובע:

״חבר המועצה לא יהיה צד להסכם או לעסקה עם הרשות המקומית: לעניין זה,

״חבר מועצה״ - חבר מועצה או קרובו או תאגיד שהוא או קרובו בעלי שליטה בו (ראה הגדרות ״בעלי שליטה״ ו״קרוב״ בסעיף 1 (1) (ב) ו- 2 (1) (ב)״.

* 1. סעיף 174 (א) לפקודת העיריות (נוסח חדש) הקובע כי:

״פקיד או עובד של מועצה לא יהיה נוגע או מעוניין, במישרין או בעקיפין, על ידי עצמו או על ידי בן-זוגו או שותפו או סוכנו, בשום הסכם שנעשה עם המועצה ובשום עבודה המבוצעת למענה״.

1. בהתאם לכך הנני מבקש להודיע ולהצהיר כי:
	1. בין חברי מועצת המועצה ו/או העמותה אין לי: בן זוג, הורה, בן או בת, אח או אחות ואף לא מי שאני לו סוכן או שותף.
	2. אין חבר מועצה ו/או חבר העמותה, קרובו, סוכנו או שותפו, שיש לאחד מהם חלק העולה על עשרה אחוזים בהונו או ברווחיו של התאגיד באמצעותו הגשתי את הצעתי או שאחד מהם מנהל או עובד אחראי בו.
	3. אין לי בן זוג, שותף או מי שאני סוכנו, העובד ברשות ו/או בעמותה.
2. כמו כן אני מבקש להודיע ולהצהיר כי:
	1. אין כל מצב של ניגוד עניינים ביני או בין עניין אישי שלי לבין השתתפותי במכרז ו/או ביצוע הפעילות במידה ואזכה במכרז.
	2. במידה ואזכה במכרז, אני מתחייב לדווח לעמותה, מיד וללא דיחוי, על כל עניין או נושא או התפתחות אשר יש לי לגביהם עניין ואשר עלולים ליצור ניגוד אינטרסים עם חובותיי והתחייבויותיי לעמותה ו/או אשר קשורים במישרין או בעקיפין לשירותים וואו לעמותה יש עניין בהם.
3. ידוע לי כי העמותה תהיה רשאית לפסול את הצעתי אם יש לי קרבה או ניגוד עניינים כאמור לעיל, או אם מסרתי הצהרה לא נכונה.
4. אני מצהיר בזאת כי הפרטים שמסרתי לעיל הינם נכונים ומלאים, והאמור בהצהרה זו הינו אמת.
5. אין כאמור לעיל כדי לגרוע מהוראות כל דין ו/או מזכויותיה של העמותה על פי כל דין.
6. הנני מצהיר/ה כי זהו שמי, זו חתימתי ותוכן תצהירי אמת.

שם המציע: \_\_\_\_\_\_\_\_\_\_\_\_\_ חתימת המציע: \_\_\_\_\_\_\_\_\_\_\_\_\_\_

**אימות חתימה**

אני הח"מ \_\_\_\_\_\_\_\_\_\_\_\_\_\_, עו"ד (מ.ר. \_\_\_\_\_\_\_), מאשר בזאת כי ביום \_\_\_\_\_\_\_\_ הופיע/ה בפני מר/גב' \_\_\_\_\_\_\_\_\_\_\_\_\_ ת.ז. \_\_\_\_\_\_\_\_\_\_\_\_\_\_, ולאחר שהזהרתיו/ה כי עליו/ה להצהיר את האמת וכי יהא/תהא צפוי/ה לעונשים הקבועים בחוק אם לא יעשה/תעשה כן, אישר/ה בפני את תוכן תצהירו/ה לעיל בחתמו/ה עליו בפני.

 \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 תאריך עו"ד

# **מסמך 7**

**הצעת המציע**

לכבוד

העמותה לפנאי וקהילה באר יעקב

**הנדון: הצעה למתן שירותי ייעוץ, ליווי ופיקוח בתחומי המחשוב, הטלפוניה, התקשורת, אבטחת המידע ומערכות המידע של העמותה לפנאי וקהילה באר יעקב (להלן: "השירותים")**

אני הח"מ, \_\_\_\_\_\_\_\_\_\_\_\_\_\_\_\_ נציג מוסמך של \_\_\_\_\_\_\_\_\_\_\_\_\_\_\_\_\_ מתכבד בזה להגיש הצעה למתן השירותים לעמותה בהתאם לתנאי מסמכי המכרז ונוסח ההסכם המצ"ב על כל נספחיהם.

נציג היועץ המועמד מטעם המציע הנו: \_\_\_\_\_\_\_\_\_\_\_\_.

יש בידי את כל מסמכי המכרז, הם מוכרים לי ומובנים לי היטב.

הצעתי נעשית לאחר ששקלתי ובחנתי היטב את כל הדרישות המפורטות בפנייה.

מחיר הבסיס במכרז הינו: 1,500 ש"ח לחודש בתוספת מע"מ.

על מחיר הבסיס ניתן להציע הנחה או תוספת, בשיעור שלא יעלה על 20%.

בהתאם למפורט במסמכי המכרז, שכר הטרחה החודשי הקבוע המוצע על ידנו, לפי שיעור ההנחה/תוספת לעיל, הינו:

* אפשרות א' – ללא כל שינוי.
* אפשרות ב' – הנחה של %\_\_\_\_\_\_\_.
* אפשרות ג' – תוספת של %\_\_\_\_\_\_\_.

(יש לסמן את האפשרות המוצעת).

בכבוד רב,

תאריך: \_\_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_\_\_\_\_\_\_ חותמת: \_\_\_\_\_\_\_\_\_